Era-Iliada_web	Dites aguestes paraules, li lancèc a Aiax era reludenta pica e manquèc era balestada; mès, ça que la, heric a Licofron de Citera, hilh de Mastor e escudèr d’Aiax, qu’en sòn palai demoraue dès qu’en aquera ciutat aucisse a un òme: er agudent bronze penetrèc en cap per dejós d’ua aurelha; e eth guerrèr, que se trapaue ath costat d’Aiax, queiguec d’esquia, des dera nau, en povàs dera tèrra, e es sòns membres quedèren sense vigor.